Source: http://legislatie.just.ro/Public/DetaliiDocumentAfis/38605
Timestamp: 2019-09-19 11:46:41+00:00
Document Index: 6157247

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 17', 'Articolul 18']

OUG 113 10/09/2002 - Portal Legislativ
ORDONANŢA DE URGENŢĂ nr. 113 din 10 septembrie 2002privind identificarea şi înregistrarea bovinelor în România
Publicat în MONITORUL OFICIAL nr. 708 din 27 septembrie 2002
În temeiul prevederilor art. 114 alin. (4) din Constituţia României,Guvernul României adopta prezenta ordonanţă de urgenţă. + Articolul 1Bovinele existente pe teritoriul României sunt supuse procesului de identificare şi înregistrare prin realizarea următoarelor elemente: a) aplicarea unei mărci auriculare pe ambele urechi, pentru identificarea individuală; ... b) eliberarea pasaportului individual de către autoritatea sanitară veterinara competenţa; ... c) crearea unei baze de date informatice; ... d) întocmirea registrelor pentru bovinele identificate şi înregistrarea exploataţiilor în conformitate cu condiţiile stabilite prin ordin al ministrului agriculturii, alimentaţiei şi pădurilor. ... + Articolul 2 (1) Deţinătorii de bovine au obligaţia de a declara în maximum 7 zile: naşterea; cumpărarea, inclusiv din import; vânzarea, inclusiv exportul; moartea; sacrificarea bovinelor. ... (2) Bovinele născute pe teritoriul României vor fi identificate şi înregistrate în primele 20 de zile de la naştere. ... + Articolul 3 (1) Bovinele importate vor fi identificate şi înregistrate în conformitate cu sistemul naţional, după o perioadă de 30 de zile de la data importului, cu păstrarea datelor privind originea menţionate în documentele care au însoţit animalele. ... (2) Mărcile auriculare care au fost aplicate de către ţara de origine bovinelor importate vor fi predate direcţiilor sanitare veterinare judeţene şi a municipiului Bucureşti după identificarea şi înregistrarea bovinelor potrivit sistemului naţional. ... + Articolul 4 (1) Agenţia Naţionala Sanitară Veterinara din cadrul Ministerului Agriculturii, Alimentaţiei şi Pădurilor este coordonatorul programului şi proprietarul bazei de date privind identificarea şi înregistrarea bovinelor. ... (2) Condiţiile de folosire a bazei de date privind identificarea şi înregistrarea bovinelor se stabilesc prin ordin al ministrului agriculturii, alimentaţiei şi pădurilor la propunerea Agenţiei Naţionale Sanitare Veterinare. ... + Articolul 5 (1) Aplicarea marcilor auriculare se va efectua de către medicii veterinari concesionari în baza unui act adiţional la contractul de concesionare încheiat între medicul veterinar concesionar şi Ministerul Agriculturii, Alimentaţiei şi Pădurilor prin Agenţia Domeniilor Statului. ... (2) Tarifele pentru aplicarea marcilor auriculare se stabilesc prin ordin al ministrului agriculturii, alimentaţiei şi pădurilor, în urma negocierii cu Colegiul Medicilor Veterinari. ... + Articolul 6 (1) Fondurile necesare procesului de identificare şi înregistrare a bovinelor se vor asigura din bugetul Ministerului Agriculturii, Alimentaţiei şi Pădurilor, din venituri bugetare şi extrabugetare ale direcţiilor sanitare veterinare judeţene şi a municipiului Bucureşti, precum şi din contribuţii acordate de asociaţiile profesionale în acest scop, astfel: ... a) cheltuielile pentru crearea bazei de date informatice, întocmirea registrelor pentru bovinele identificate, înregistrarea exploataţiilor, tipărirea documentelor oficiale, serviciul de aplicare a marcii auriculare, din bugetul Ministerului Agriculturii, Alimentaţiei şi Pădurilor, de la capitolul "Cheltuieli materiale"; ... b) cheltuielile pentru organizarea procesului de identificare şi înregistrare a bovinelor, precum şi cheltuielile materiale aferente derulării acestuia, din venituri extrabugetare ale direcţiilor sanitare veterinare judeţene şi a municipiului Bucureşti, precum şi din contribuţii acordate de asociaţiile profesionale în acest scop. ... (2) Cheltuielile prevăzute la alin. (1) lit. a) în anul 2002 se efectuează din alocaţiile bugetare aprobate Ministerului Agriculturii, Alimentaţiei şi Pădurilor pentru anul 2002. ... (3) În bugetul Ministerului Agriculturii, Alimentaţiei şi Pădurilor vor fi prevăzute anual sume destinate realizării acţiunii de identificare şi înregistrare a bovinelor, în condiţiile prezentei ordonanţe de urgenţă. ... (4) Contravaloarea marcilor auriculare şi a pasaportului individual se suporta de către deţinătorii bovinelor. ... (5) Tipărirea paşapoartelor individuale, registrelor şi a altor documente oficiale, producerea marcilor auriculare, precum şi achiziţionarea materialelor şi echipamentelor necesare se vor efectua prin licitaţii organizate de Ministerul Agriculturii, Alimentaţiei şi Pădurilor conform prevederilor legale în vigoare. ... + Articolul 7 (1) Circulaţia bovinelor pe teritoriul României se va efectua pe baza pasaportului individual. ... (2) Până la data de 31 decembrie 2004 bovinele vor circula pe teritoriul României însoţite atât de pasaportul individual, cat şi de certificatul sanitar veterinar de atestare a sănătăţii animalelor. ... (3) Încărcarea, imbarcarea şi transportul bovinelor care nu deţin mărci auriculare şi pasaport individual sunt interzise. ... (4) Consiliile locale nu vor mai elibera bilete de adeverire a proprietăţii bovinelor. ... + Articolul 8 (1) Bovinele identificate şi înregistrate se sacrifica numai în abatoare autorizate sanitar veterinar, unităţi care au obligaţia de a preda lunar, pe bază de tabel, direcţiei sanitare veterinare judeţene şi, respectiv, a municipiului Bucureşti mărcile auriculare şi pasapoartele individuale ale bovinelor sacrificate. ... (2) Bovinele identificate şi înregistrate care au fost sacrificate de urgenta vor fi expediate către abatoare autorizate, unităţi care au obligaţia de a preda lunar, pe bază de tabel, direcţiei sanitare veterinare judeţene şi, respectiv, a municipiului Bucureşti mărcile auriculare şi pasapoartele individuale ale bovinelor sacrificate. ... (3) Bovinele sacrificate de urgenta, care deţin o singura marca auriculara, sunt considerate bovine identificate şi înregistrate, cu condiţia ca medicul veterinar concesionar care a efectuat certificarea sa confirme pe propria răspundere pierderea celei de-a doua mărci auriculare. ... (4) Sacrificarea bovinelor neidentificate şi neinregistrate potrivit prevederilor prezentei ordonanţe de urgenţă este interzisă. ... (5) Bovinele sacrificate sau ucise vor fi examinate pentru encefalopatia spongiforma bovina conform normelor sanitare veterinare în vigoare. ... + Articolul 9Bovinele care au murit în ferme, gospodării ale populaţiei sau în timpul transportului vor fi examinate sanitar veterinar, inclusiv pentru encefalopatia spongiforma bovina, conform normelor sanitare veterinare în vigoare, iar mărcile auriculare şi pasapoartele individuale vor fi predate de către medicul veterinar oficial direcţiei sanitare veterinare judeţene şi, respectiv, a municipiului Bucureşti, în a carei raza teritorială s-a constatat moartea. + Articolul 10Sunt interzise punerea în consum şi aplicarea marcii de sănătate pentru carcasele, inclusiv pielea şi organele, provenite de la bovinele identificate şi înregistrate, care sunt supuse testarii pentru encefalopatia spongiforma bovina, până la obţinerea rezultatului. + Articolul 11Bovinele destinate exportului vor fi însoţite atât de pasaportul individual, cat şi de certificatul sanitar veterinar de export, până la destinaţia acestora. + Articolul 12Acordarea de premii, de subvenţii sau despăgubiri, în condiţiile legii, pentru bovinele neinregistrate şi neidentificate potrivit prevederilor prezentei ordonanţe de urgenţă, este interzisă după data de 1 ianuarie 2005. + Articolul 13Consiliile locale comunale, orăşeneşti, precum şi structurile Ministerului de Interne vor acorda sprijinul necesar autorităţii sanitare veterinare pentru realizarea procesului de identificare şi înregistrare a bovinelor. + Articolul 14Următoarele fapte constituie contravenţii şi se sancţionează după cum urmează: a) refuzul identificarii şi înregistrării bovinelor de către deţinători, cu amendă de la 3.000.000 lei la 5.000.000 lei, precum şi cu confiscarea şi sacrificarea bovinelor, în condiţiile legii, în maximum 48 de ore de la constatare; sumele încasate din valorificarea produselor obţinute vor fi virate la bugetul de stat; ... b) nepredarea către direcţiile sanitare veterinare judeţene şi a municipiului Bucureşti a marcilor auriculare şi a paşapoartelor individuale ale bovinelor sacrificate, cu amendă de la 3.000.000 lei la 5.000.000 lei; ... c) nerespectarea prevederilor art. 7 alin. (1), (2) şi (3), cu amendă de la 10.000.000 lei la 15.000.000 lei; ... d) nerespectarea prevederilor art. 2 alin. (1), cu amendă de la 15.000.000 lei la 20.000.000 lei; ... e) deţinerea de bovine neidentificate şi neinregistrate potrivit prevederilor prezentei ordonanţe de urgenţă, cu amendă de la 20.000.000 lei la 30.000.000 lei, precum şi cu confiscarea, uciderea şi distrugerea acestora, în condiţiile legii; uciderea şi distrugerea bovinelor se efectuează conform normelor sanitare veterinare în vigoare, iar cheltuielile sunt suportate de către deţinător; ... f) nerespectarea prevederilor art. 8 alin. (4), cu amendă de la 30.000.000 lei la 40.000.000 lei; ... g) încălcarea dispoziţiilor art. 10, cu amendă de la 40.000.000 lei la 50.000.000 lei; ... h) sacrificarea bovinelor identificate şi înregistrate în alte locuri decât în abatoare autorizate sanitar veterinar, cu amendă de la 60.000.000 lei la 70.000.000 lei. ... + Articolul 15Constatarea contravenţiilor şi aplicarea sancţiunilor se fac prin proces-verbal încheiat de către medicii veterinari de stat cu atribuţii de inspectori ai poliţiei sanitare veterinare. + Articolul 16Contravenţiilor prevăzute de prezenta ordonanţă de urgenţă le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare. + Articolul 17Ministerul Agriculturii, Alimentaţiei şi Pădurilor, prin Agenţia Naţionala Sanitară Veterinara, va emite norme sanitare veterinare pentru implementarea procesului de identificare şi înregistrare a bovinelor. + Articolul 18Prezenta ordonanţă de urgenţă se aplică începând cu cea de-a 31-a zi de la data publicării ei în Monitorul Oficial al României, Partea I.PRIM-MINISTRUADRIAN NASTASEContrasemnează:---------------p. Ministrul agriculturii,alimentaţiei şi pădurilorPetre Daea,secretar de statMinistrul finanţelor publice,Mihai Nicolae Tanasescup. Ministrul administraţiei publice,Ionel Flesariu,secretar de statp. Ministrul de interne,Nicolae Berechet,secretar de statBucureşti, 10 septembrie 2002.Nr. 113.---------